cyanic-selkie/wikianc huggingface dataset:
Τακτικούπολη Τροιζήνας
Η Τακτικούπολη (μέχρι το 1927 Δάρα ) είναι οικισμός στον δήμο Τροιζηνίας, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, η Τακτικούπολη έχει 250 κατοίκους. Είναι κτισμένη σε υψόμετρο 120 μέτρων στο δρόμο που οδηγεί στα Μέθανα, λίγο πριν τον ισθμό των Μεθάνων.
Ιστορικά στοιχεία
Η Τακτικούπολη πήρε το όνομά της από το γεγονός ότι ο Κάρολος Φαβιέρος οργάνωσε εκεί το πρώτο σώμα τακτικού στρατού στα πλαίσια του ελληνικού κράτους. Κοντά στο χωριό και τον ισθμό των Μεθάνων έκτισε επίσης ένα οχυρό γνωστό ως Κάστρο του Φαβιέρου, πιθανόν για την προστασία του στρατοπέδου. Μέχρι το 1927 λεγόταν Δάρα.
Η Τακτικούπολη προσαρτήθηκε το 1845 στον δήμο Τροιζήνος, όπου παρέμεινε μέχρι το 1912, όταν ορίστηκε έδρα ομώνυμης κοινότητας. Η κοινότητα διατηρήθηκε μέχρι το 1997, οπότε και με το πρόγραμμα Καποδίστριας εντάχθηκε στον δήμο Τροιζήνας και το 2020 στον δήμο Τροιζηνίας.
Πληθυσμιακή πορεία
Η πορεία του πληθυσμού σύμφωνα με τις απογραφές:
Σημεία ενδιαφέροντος
Στην πλατεία του χωριού βρίσκεται ο ναός της Ζωοδόχου Πηγής και Ηρώο Πεσόντων. Άλλοι ναοί της Τακτικούπολης είναι η Αγία Σωτήρα και ο Άγιος Κυπριανός. Κοντινές παραλίες είναι της Δάρδιζας, τα λιμανάκια της Ξηρολίμνης και του Αγίου Νικολάου, με το ομώνυμο εξωκλήσι κτισμένο το 1900.
Παραπομπές
Κατηγορία:Χωριά του νομού Αττικής Κατηγορία:Δήμος Τροιζηνίας
The Eminem Show
To The Eminem Show είναι το τέταρτο studio άλμπουμ του Αμερικανού ράπερ Eminem, που κυκλοφόρησε το 2002. Ήταν το άλμπουμ με τις μεγαλύτερες πωλήσεις στις Ηνωμένες Πολιτείες για το 2002, με πωλήσεις που έφτασαν τα 7,6 εκατομμύρια αντίτυπα. Στα Βραβεία Γκράμι του 2003 ήταν υποψήφιο για Άλμπουμ της Χρονιάς (Album of the Year) και έγινε το τρίτο LP του Eminem μέσα σε τέσσερα χρόνια που κέρδισε το βραβείο για το Καλύτερο Rap Άλμπουμ (Best Rap Album).
Το άλμπουμ έκανε το ντεμπούτο του στο νούμερο ένα του Αμερικάνικου chart Billboard 200, πουλώντας περίπου 284.000 μονάδες στην πρώτη εβδομάδα του, όπου λόγω της πρόωρης κυκλοφορίας του από εμπόρους λιανικής πώλησης και των παραβιάσεων της ημερομηνίας που έπρεπε να κυκλοφορήσει, υπολογίστηκαν οι πωλήσεις μιάμισης μόνο μέρας. Το άλμπουμ πούλησε 1.322.000 αντίτυπα την επόμενη εβδομάδα, όπου κατέγραψε μια πλήρη εβδομάδα πωλήσεων. Το άλμπουμ ήταν στην κορυφή του Billboard 200 για πέντε συνεχόμενες εβδομάδες. Το άλμπουμ έμεινε επίσης πέντε συνεχόμενες εβδομάδες στην κορυφή του UK Albums Chart. Έχει καταφέρει να πουλήσει πάνω από δέκα εκατομμύρια αντίτυπα. Στις 7 Μαρτίου 2011, το άλμπουμ πιστοποιήθηκε δέκα φορές πλατινένιο από την Recording Industry Association of America, καθιστώντας το το δεύτερο άλμπουμ του Eminem που έχει λάβει Διαμαντένια πιστοποίηση στις Ηνωμένες Πολιτείες.
Το 2009, το άλμπουμ κατατάχτηκε #317 στον κατάλογο με τα 500 σπουδαιότερα άλμπουμ όλων των εποχών του Rolling Stone, και αργότερα κατατάχθηκε στο #84 των καλύτερων άλμπουμ της δεκαετίας του 2000 από το ίδιο περιοδικό. Το άλμπουμ έλαβε επαινετική κριτική από τους περισσότερους κριτικούς μουσικής και συχνά αναφέρεται ως η πιο προσωπική και καλύτερη δουλειά του Eminem. Ο ίδιος ο Eminem αναγνώρισε κατά τη διάρκεια μιας συνέντευξης με το MTV, που καταγράφηκε στις 25 Μαΐου του 2002, πως ένιωθε ότι το The Eminem Show ήταν "ο καλύτερος δίσκος [του] ως τώρα". Το The Eminem Show ήταν το πρώτο άλμπουμ του Eminem που η παραγωγή του ήταν κυρίως από τον ίδιο.
Κυκλοφορία
Το The Eminem Show ήταν αρχικά προγραμματισμένο για κυκλοφορία στις 4 Ιουνίου 2002. Ωστόσο, πειρατικά και λαθραία αντίγραφα εμφανίστηκαν online σε peer-to-peer δίκτυα και άρχισαν να έρχονται στην επιφάνεια. Η Interscope αποφάσισε να κυκλοφορήσει το άλμπουμ πρόωρα στις 28 Μαΐου για να καταπολεμήσει το λαθρεμπόριο του. Ωστόσο, πολλά καταστήματα στις ΗΠΑ ξεκίνησαν να το πωλούν νωρίς την Κυριακή 26 Μαΐου, και ορισμένα έβγαλαν το άλμπουμ ήδη από την Παρασκευή. Διαφημιστικές αφίσες σε καταστήματα έγραφαν, "Η Αμερική Δεν Μπορούσε Να Περιμένει" ("America Couldn't Wait"). Λόγω της πρόωρης κυκλοφορίας από πολλούς εμπόρους λιανικής την Κυριακή, το άλμπουμ είχε μόνο μια μέρα επίσημων πωλήσεων για το εβδομαδιαίο chart και δεν ήταν διαθέσιμο στα καταστήματα Walmart κατά τη διάρκεια αυτής της περιόδου. Παρά τη σύγχυση σχετικά με την ακριβή ημερομηνία κυκλοφορίας, το άλμπουμ είχε ένα πολύ επιτυχημένο ντεμπούτο στα charts. Το άλμπουμ έκανε το ντεμπούτο του στο #1 του Billboard 200 με πωλήσεις 284.000 αντιτύπων. Αυτό σηματοδότησε την πρώτη φορά που ένα άλμπουμ πήγε στην κορυφή των charts με μια τόσο συντετμημένη εβδομάδα πωλήσεων. Το άλμπουμ πούλησε 1.322.000 αντίτυπα στην πρώτη του πλήρη εβδομάδα πωλήσεων. Πούλησε 809.000 αντίτυπα στην τρίτη του εβδομάδα και 529.562 αντίτυπα στην τέταρτη εβδομάδα του, φέρνοντας σε τέσσερις εβδομάδες πωλήσεών του συνολικά σχεδόν τρία εκατομμύρια αντίτυπα. Το άλμπουμ πούλησε 381.000 αντίτυπα στην του πέμπτη εβδομάδα και πήγε στην κορυφή του Billboard 200 για πέμπτη συνεχόμενη εβδομάδα. Τα πρώτα 2 εκατομμύρια αντίτυπα του άλμπουμ που αποστάλθηκαν στις Η.Π.Α. περιλάμβαναν ένα bonus DVD με μια αποκλειστική συνέντευξη και live υλικό. Το The Eminem Show ήταν το πρώτο άλμπουμ του Eminem που περιλάμβανε στίχους για όλα τα τραγούδια μέσα στο βιβλιαράκι (booklet) του CD. Ήταν το πιο επιτυχημένο άλμπουμ του Eminem όσον αφορά την πορεία των singles στα charts. Έβγαλε δυο top-ten και τέσσερα top-fifteen singles με τα "Without Me", "Cleanin' Out My Closet", "Sing for the Moment" και "Superman", το οποίο κατάφερε να φτάσει στο top fifteen χωρίς ένα ευρέως διαθέσιμο βίντεο ομόλογο (το βίντεο ήταν κυρίως διαθέσιμο στο DVD του 8 Mile, εμφανιζόμενο σπανίως σε μουσικά κανάλια). Επιπλέον, τα "My Dad's Gone Crazy", "Business", "Hailie's Song" και "White America" επιλέχθηκαν airplay singles του αμφιλεγόμενου άλμπουμ.
Λίστα κομματιών
Πληροφορίες από τις σημειώσεις του The Eminem Show άλμπουμ:
Τοπικό μουσείο
μικρογραφία|Το Μουσείο ντε Όουντε Βόλντεν είναι ένα τοπικό μουσείο για την τέχνη και την ιστορία στο [[Μπελινγκβόλντε της Ολλανδίας.]] μικρογραφία|Το Κέντρο Κληρονομιάς Μπιγκ Σάντι είναι ένα τοπικό μουσείο για την ιστορία και τον πολιτισμό στο Πάικβιλ του [[Κεντάκι.]] Ένα τοπικό μουσείο ή τοπικό μουσείο ιστορίας είναι μουσείο που καλύπτει την τοπική ιστορία. Η συλλογή περιλαμβάνει συνήθως αντικείμενα με κάποια τοπική σύνδεση. Αυτά τα μουσεία είναι συχνά μικρά στη φύση τους και έχουν χαμηλό προϋπολογισμό για τις δαπάνες λειτουργίας τους. Το κόστος εισόδου είναι συνήθως χαμηλό.
Ένα τοπικό μουσείο που καλύπτει μια πόλη ονομάζεται μερικές φορές ως μουσείο πόλης και ένα τοπικό μουσείο που καλύπτει μια πόλη είναι γνωστό μερικές φορές ως μουσείο πόλης.
Ιστορία
Η πρώτη πρόταση για την ίδρυση τοπικών μουσείων στη Βρετανία έγινε από τον Γουίλιαμ Σαρπ στην τον δέκατο ένατο αιώνα. Αργότερα ο Σαρπ εισήχθη στην Βασιλική Εταιρεία.
Παραπομπές
Κατηγορία:Μουσεία
Ελένη Τσολάκη
Η Ελένη Τσολάκη (10 Απριλίου 1986) είναι Ελληνίδα παρουσιάστρια, blogger και ραδιοφωνική παραγωγός.
Πρώτα χρόνια
Γεννήθηκε στις 10 Απριλίου του 1986 στη Θεσσαλονίκη όπου και μεγάλωσε. Από μικρή ηλικία ασχολήθηκε με το Τάε Κβον Ντο ενώ έκανε και πρωταθλητισμό για δώδεκα χρόνια. Μετά το σχολείο, ξεκίνησε τις σπουδές της στη Σχολή Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης απ' όπου και αποφοίτησε κάποια χρόνια μετά, ενώ ξεκίνησε να εργάζεται για κάποιο διάστημα ως personal trainer σε γυμναστήρια της Θεσσαλονίκης.
Καριέρα
Έκανε το τηλεοπτικό της ντεμπούτο ως παρουσιάστρια το 2006, σε ηλικία 20 ετών, μέσω του τοπικού τηλεοπτικού σταθμού TV Θεσσαλονίκη. Εκεί ανέλαβε την παρουσίαση της αθλητικής εκπομπής Απλός Παρατηρητής για μία σεζόν. Ακολούθησε η ψυχαγωγική εκπομπή Βεντέτα, τη σεζόν 2007-2008, στη δημοτική τηλεόραση Θεσσαλονίκης το TV 100. Το 2009 ξεκίνησε τη συνεργασία της με το Μακεδονία TV. Εκεί τη σεζόν 2009-2010 ανέλαβε την παρουσίαση της ψυχαγωγικής lifestyle εκπομπής Κορίτσια για σπίτι μαζί με τη Νικολέττα Καρρά και τη Σοφία Γκόσιου. Από τα μέσα του 2010 συνέχισε την παρουσίαση της ίδιας εκπομπής, ως τηλεοπτικό δίδυμο, μαζί με τη Σοφία Γκόσιου. Η παρουσία της στο σταθμό συνεχίστηκε και για τις επόμενες τρεις σεζόν, 2010-2013, με την εκπομπή Κορίτσια για σπίτι να σημειώνει ικανοποιητικά νούμερα τηλεθέασης. Ενδιάμεσα, εργάστηκε για τρία χρόνια στο ραδιοφωνικό σταθμό ZOO 90,8, έχοντας πρωινή εκπομπή, αλλά και στον ANT1 FM 97.5 (νυν Easy FM).
Τον Μάιο του 2013, δέχθηκε πρόταση από τον τηλεοπτικό σταθμό Alpha TV για τη παρουσίαση της καλοκαιρινής εκπομπής του σταθμού. Έτσι το καλοκαίρι του 2013 εγκαταστάθηκε στην Αθήνα, ξεκινώντας να παρουσιάζει την ψυχαγωγική εκπομπή «Πέδες» μαζί με τον Πέτρο Λαγούτη, τον Ευθύμη Ζησάκη, τη Σοφία Κουρτίδου και το Διονύση Ατζαράκη. Μετά την ολοκλήρωση της εκπομπής τον Σεπτέμβριο του ίδιου έτους, υπέγραψε συμβόλαιο συνεργασίας με τον Alpha. Το Φεβρουάριο του 2014, παρουσίασε το καρναβάλι της Ξάνθης σε ζωντανή μετάδοση από τον Alpha (μέχρι τότε μεταδίδονταν από την ΕΤ3), ενώ έκανε και μία έκτακτη εμφάνιση στη σατιρική σειρά του Λάκη Λαζόπουλου Από άλλο ανέκδοτο. Το Μάρτιο του ίδιου έτους, ξεκίνησε την συνεργασία της με την πρωινή εκπομπή Happy Day στον Alpha με παρουσιάστρια τη Σταματίνα Τσιμτσιλή, έχοντας ρόλο συμπαρουσιάστριας. Παρέμεινε στην εκπομπή μέχρι τον Ιούλιο του 2017, όταν αποχώρησε μετά από τέσσερις τηλεοπτικές σεζόν.
Τον Οκτώβριο του 2017, έχοντας ανανεώσει την συνεργασία της με τον Alpha, ξεκίνησε να παρουσιάζει το τηλεπαιχνίδι Slam στην απογευματινή ζώνη του σταθμού για μία σεζόν. Την επόμενη σεζόν ανέλαβε τη παρουσίαση της μεσημεριανής ψυχαγωγικής εκπομπής Τι λέει; στο ίδιο κανάλι. Ενώ αρχικά η εκπομπή επρόκειτο να ολοκληρωθεί το καλοκαίρι του 2019, σταμάτησε πρόωρα τον Φεβρουάριο του ίδιου έτους λόγω χαμηλής τηλεθέασης. Το καλοκαίρι της ίδιας χρονιάς ολοκληρώθηκε και επίσημα η συνεργασία της με τον σταθμό. Τον Αύγουστο του 2019 υπέγραψε συμβόλαιο συνεργασίας με τον τηλεοπτικό σταθμό ΣΚΑΪ για δύο εκπομπές. Από τη μία, τη σεζόν 2019-2020 είναι συμπαρουσιάστρια του Γιώργου Λιάγκα στην εκπομπή Μεσημέρι με τον Γιώργο Λιάγκα στο καθημερινό πρόγραμμα του σταθμού. Ενώ αρχικά επρόκειτο να αναλάβει και την παρουσίαση του reality σχέσεων Αγρότης Μόνος Ψάχνει, την ίδια σεζόν, στην prime time ζώνη του σταθμού τελικά η παραγωγή της εκπομπής αναβλήθηκε.
Τον Ιούνιο του 2021 υπέγραψε συμβόλαιο συνεργασίας με τον τηλεοπτικό σταθμό Open TV. Εκεί από τις 5 Ιουλίου ανέλαβε την παρουσίαση της πρωινής ψυχαγωγικής εκπομπής Καλοκαίρι Not, στο καλοκαιρινό πρόγραμμα του σταθμού. Το φθινόπωρο ξεκίνησε να παρουσιάζει τα Σαββατοκύριακα στο ίδιο κανάλι το πρωινό μαγκαζίνο ονόματι Open Weekend.
Προσωπική ζωή
Το 2015 ξεκίνησε τη σχέση της με τον επιχειρηματία Παύλο Πετρουλάκη και στις 16 Σεπτεμβρίου 2017, παντρεύτηκαν στη Βάρκιζα Αττικής.
Παραπομπές
Κατηγορία:Ελληνίδες τηλεπαρουσιάστριες Κατηγορία:Απόφοιτοι Αριστοτελείου Πανεπιστημίου Θεσσαλονίκης
S/2007 (55637) 1
S/2007 (55637) 1 είναι η προσωρινή ονομασία του μοναδικού γνωστού φυσικού δορυφόρου του μεταποσειδωνίου αντικειμένου (55637) 2002 UX25.
Ανακάλυψη
Ο δορυφόρος ανακαλύφθηκε τον Αύγουστο του 2005, από παρατηρήσεις με το διαστημικό τηλεσκόπιο Χαμπλ και η ανακάλυψή του ανακοινώθηκε στις 22 Φεβρουαρίου του 2007.
Φυσικά χαρακτηριστικά
Το αντικείμενο ανακαλύφθηκε στα 0,16 δευτερόλεπτα τόξου του κυρίως σώματος με μια διαφορά στο φαινόμενο μέγεθος ίση με 2,5. Η διάμετρός του υπολογίζεται στα 210 ± 30 χλμ. Υποθέτοντας πως έχει μια λευκαύγεια παρόμοια με το κυρίως σώμα, ο δορυφόρος θα έπρεπε να έχει διάμετρο 190 χλμ. Αν έχει λευκαύγεια 0,05 (τυπική τιμή λευκαύγειας άλλων ψυχρών, κλασικών ΑΖΚ παρόμοιου μεγέθους) θα έπρεπε να έχει διάμετρο 260 χιλιομέτρων.
Τροχιακά χαρακτηριστικά
Ολοκληρώνει μια πλήρη περιφορά γύρω από το 2002 UX25 κάθε 8,309 ± 0,0002 ημέρες, σε μία απόσταση 4.770 ± 40 χλμ., έχοντας συνολική μάζα συστήματος (0,125 ± 0,003) × 10²¹ kg. Η εκκεντρότητα της τροχιάς του είναι 0,17 ± 0,03.
Παραπομπές
Κατηγορία:Δορυφόροι μεταποσειδώνιων αντικειμένων
Συμμορία των Κορλεονέζι
Οι Κορλεονέζι είναι μια φατρία της σικελικής μαφίας που κυριάρχησε στην Κόζα Νόστρα στη δεκαετία του 1980 και του 1990. Το ανεπίσημο όνομα Κορλεονέζι προέρχεται από τα ΜΜΕ και την  κυβέρνηση της Ιταλίας, επειδή οι σημαντικότεροι ηγέτες της σικελικής μαφίας καταγόταν από την πόλη του Κορλεόνε, με πρώτο τον Λουτσιάνο Λετζίο και αργότερα τον Τοτό Ριίνα και τον κουνιάδο του Λεολούκα Μπαγκαρέλα, και έπειτα τον Μπερνάρντο Προβεντσάνο.
Η συμμορία των Κορλεονέζι κατάφερε να αναλάβει την επιτροπή της Σικελικής μαφίας και να επιβάλει οιονεί δικτατορία πάνω στη Κόζα Νόστρα, από τον πόλεμο ενάντια σε αντίπαλες φατρίες της μαφίας, (επίσης  γνωστό ως τον δεύτερο πόλεμο της μαφίας) από το 1978 έως 1983. Οι πιο καθιερωμένες φατρίες της μαφίας στην πόλη του Παλέρμο είχαν κατάφωρα υποτιμήσει τους μαφιόζους από  το Κορλεόνε, και συχνά αναφέρονταν στους Κορλεονέζι υποτιμητικά με προσωνύμιο όπως «Οι αγρότες».
Βιβλιογραφικές πηγές
Κατηγορία:Σικελική μαφία
Θάνατος της Μάχσα Αμίνι
Στις 16 Σεπτεμβρίου 2022, η 22χρονη Ιρανή Μαχσά Αμίνι, επίσης γνωστή ως Ζίνα Αμίνι, πέθανε στην Τεχεράνη του Ιράν, ενώ βρισκόταν υπό κράτηση, πιθανώς λόγω αστυνομικής βίας.
Η Αμίνι συνελήφθη από την αστυνομία ηθών, η οποία υπάγεται στην Διοίκηση Επιβολής του Νόμου της Ισλαμικής Δημοκρατίας του Ιράν. Η αστυνομία ηθών του Ιράν επιβλέπει την συμμόρφωση των Ιρανών με τον ενδυματολογικό κώδικα του Ισλάμ. Η Αμίνι συνελήφθη γιατί παραβίαζε τους κανόνες της ισλαμικής θρησκείας όσον αφορά την σεμνότητα. Η αστυνομία είπε ότι κατέρρευσε ξαφνικά και ενώ βρισκόταν στο κέντρο αναμόρφωσης, και έπεσε στο πάτωμα. Μεταφέρθηκε στο νοσοκομείο όπου διαπιστώθηκε ότι ήταν εγκεφαλικά νεκρή - πέθανε μετά από δύο ημέρες. Ο πατέρας της Αμίνι, αμφισβήτησε έντονα την εξήγηση της Αστυνομίας υποστηρίζοντας ότι ψεύδονται. Διαφορετικές εκδοχές για τον τρόπο θανάτου της εμφανίστηκαν στα μέσα κοινωνικής δικτύωσης χωρίς όμως ακόμα να έχει ξεκαθαριστεί τίποτα,
Πολλοί άνθρωποι από όλο τον κόσμο αντέδρασαν στον θάνατο της Αμίνι, ο οποίος σύμφωνα με ορισμένες πηγές ειδήσεων, έγινε σύμβολο της βίας κατά των γυναικών στην Ισλαμική Δημοκρατία του Ιράν.
Οι αρμόδιες κυβερνητικές αρχές έχουν ξεκινήσει επισταμένο έλεγχο προκειμένου να ανευρεθούν οι αιτίες του θανάτου της.
Αρκετοί ηγέτες, οργανωτές και διασημότητες έχουν επικρίνει τις πράξεις της κυβέρνησης του Ιράν και έχουν συμπαρασταθεί στους διαδηλωτές. Το υπουργείο οικονομικών των Ηνωμένων Πολιτειών επέβαλε κυρώσεις εναντίον της αστυνομίας ηθών και διαφόρων ηγετικών προσώπων των υπηρεσιών ασφαλείας του Ιράν.
Η κυβέρνηση του Ιράν προσπάθησε να καταστείλει τις διαδηλώσεις, πυροβολώντας διαδηλωτές, χρησιμοποιώντας δακρυγόνα και αντλίες νερού, μπλοκάροντας την πρόσβαση σε εφαρμογές όπως το Instagram και το WhatsApp, και μειώνοντας την προσβασιμότητα στο διαδίκτυο για να μειωθεί η δυνατότητα των διαδηλωτών να οργανώσουν τις δράσεις τους. Είναι το σοβαρότερο περιστατικό διακοπής της πρόσβασης στο διαδίκτυο στο Ιράν από τον Νοέμβριο του 2019 όταν η πρόσβαση στο διαδίκτυο κόπηκε σε όλη τη χώρα εξαιτίας διαδηλώσεων για τις τιμές των καυσίμων.
Συνθήκες θανάτου
Η Αμίνι, μια 22χρονη γυναίκα από την πόλη Σεκίζ της επαρχίας Κουρδιστάν, στο δυτικό Ιράν, η οποία ταξίδευε στην Τεχεράνη με την οικογένειά της, συνελήφθη στις 13 Σεπτεμβρίου, στην είσοδο της εθνικής οδού Χακάνι όταν την συνέλαβε η λεγόμενη αστυνομία πειθαρχίας ενόσω βρισκόταν μαζί με τον αδερφό της. Ο αδερφός της ενημερώθηκε ότι θα μεταφερόταν στο κέντρο κράτησης για ένα μάθημα σχετικά με τη χιτζάμπ και θα αφηνόταν ελεύθερη σε μια ώρα, αλλά μεταφέρθηκε σε νοσοκομείο.
Για δύο ημέρες, η Αμίνι βρισκόταν σε κώμα στο νοσοκομείο Κασρά στην Τεχεράνη, με αποτέλεσμα να ξεκινήσουν διαδηλώσεις κατά της χιτζάμπ. Πέθανε νοσηλευόμενη στη μονάδα εντατικής θεραπείας στις 16 Σεπτεμβρίου.
Η κλινική όπου νοσηλευόταν η Αμίνι δημοσίευσε μια ανάρτηση υποστηρίζοντας ότι η Αμίνι ήταν εγκεφαλικά νεκρή όταν εισήχθη, αλλά αργότερα η ανάρτηση διεγράφη.
Ο αδερφός της Αμίνι, Κιαρές, παρατήρησε μελανιές στο κεφάλι και στα πόδια της. Οι γυναίκες που κρατήθηκαν με την Αμίνι είπαν ότι ξυλοκοπήθηκε άγρια επειδή αντιστάθηκε στις προσβολές και τις κατάρες των αστυνομικών που τη συνέλαβαν.
Ορισμένοι γιατροί έκριναν ότι η Αμίνι υπέστη τραύματα στον εγκέφαλο με βάση τα κλινικά συμπτώματα, συμπεριλαμβανομένης της αιμορραγίας από τα αυτιά και των μώλωπες κάτω από τα μάτια. Αυτό επιβεβαιώθηκε επίσης από τους ελέγχους ιατρών στο κρανίο της Αμίνι, οι οποίες διέρρευσαν στο διαδίκτυο, που έδειξαν κάταγμα οστών, αιμορραγία και οίδημα εγκεφάλου.
Απάντηση της ιρανικής κυβέρνησης
Ο Πρόεδρος Ραϊσί και ενώ βρισκόταν στη σύνοδο του Οργανισμού Συνεργασίας της Σαγκάης, στη Τασκένδη του Ουζμπεκιστάν ζήτησε από τον υπουργό Εσωτερικών Αχμάντ Βαλιντί να «διερευνήσει τα αίτια του περιστατικού με επείγουσα και ιδιαίτερη προσοχή», ενώ είχε τηλεφωνική συνομιλία και με τον πατέρα της θανούσης. Πλήρη διερεύνηση του περιστατικού υποσχέθηκε και ο ανώτατος δικαστικός αξιωματούχος Mohseni Ejei ζητώντας από τα δικαστικά όργανα να πράξουν το καθήκον τους. Ο Πρόεδρος του Ιρανικού Κοινοβουλίου ανέφερε ότι η διερεύνηση της υπόθεσης είναι υψίστης σημασίας για το Σώμα.
Η πολιτική ηγεσία της χώρας και της επαρχίας Κουρδιστάν συλλυπήθηκε τον πατέρα της Αμίνι.
Διαμαρτυρίες
Αμέσως μετά την διαρροή του περιστατικού στα μέσα κοινωνικής δικτύωσης χιλιάδες Ιρανοί και Ιρανές βγήκαν στους δρόμους για να διαμαρτυρηθούν κατά του θεοκρατικού καθεστώτος. Διαδηλώσεις έγιναν σε 50 περίπου περιοχές του Ιράν, με τις γυναίκες να κόβουν τα μαλλιά τους και να καίνε τις μαντήλες τους σε ένδειξη διαμαρτυρίας.
Παραπομπές
Κατηγορία:Θάνατοι το 2022 Κατηγορία:Κοινωνική ιστορία του Ιράν
Δημήτρης Χείλαρης
Ο Δημήτρης Χείλαρης (γεννήθηκε στις 18 Αυγούστου 1990) είναι Έλληνας επαγγελματίας καλαθοσφαιριστής του Χαρίλαου Τρικούπη της Α2 Εθνικής. Γεννημένος στο Λεωνίδιο, ξεκίνησε την επαγγελματική σταδιοδρομία του από τον Αμύντα. Στη συνέχεια πήγε στον Φιλαθλητικό, όπου ήταν συμπαίκτης με τον Γιάννη Αντετοκούνμπο. Έπαιξε για μία χρονιά στην κορυφαία κατηγορία καλαθοσφαίρισης με το Ρέθυμνο, πριν επιστρέψει στη δεύτερη κατηγορία για να παίξει με τον Ηρακλή Θεσσαλονίκης.
Έχει εκπροσωπήσει την Ελλάδα σε επίπεδο νέων και έχει κατακτήσει το χάλκινο μετάλλιο στο Παγκόσμιο Στρατιωτικό Πρωτάθλημα Καλαθοσφαίρισης το 2015.
Επαγγελματική σταδιοδρομία
Μετά τον υποβιβασμό του Φιλαθλητικού το 2014, ο Χείλαρης υπέγραψε συμβόλαιο με το Ρέθυμνο της Ελληνικής Α1 Κατηγορίας. Τον Οκτώβριο του 2015 έπαιξε στην Α2 Εθνική με τον Ηρακλή Θεσσαλονίκης. Τον Δεκέμβριο του 2015, ο Χείλαρης είχε διαπληκτιστεί με οπαδούς του Ηρακλή, μετά από εντός έδρας ήττα του Ηρακλή από το Παγκράτι. Αργότερα, εξέδωσε δήλωση Τύπου εκφράζοντας τη λύπη του για το περιστατικό. Στο τέλος της χρονιάς ήταν μεταξύ των κορυφαίων της ομάδας με 12,4 πόντους, 5,0 ριμπάουντ και 1,5 κλεψίματα ανά αγώνα.
Πορεία στην Εθνική Ομάδα
Ο Χείλαρης εκπροσώπησε την Ελλάδα στο Ευρωπαϊκό Πρωτάθλημα Καλαθοσφαίρισης Παίδων της FIBA του 2006. Συνολικά, έχει εμφανιστεί σε 27 αγώνες για διάφορες μικρές εθνικές ομάδες της Ελλάδας με μέσο όρο 2,5 πόντους ανά αγώνα. Ο Χείλαρης ήταν επίσης μέλος της ελληνικής ομάδας που κατέκτησε το χάλκινο μετάλλιο στο Παγκόσμιο Στρατιωτικό Πρωτάθλημα Καλαθοσφαίρισης το 2015.
Ερημικό κλίμα
μικρογραφία|315x315εσ|Εικόνα από την [[Σαχάρα|έρημο της Σαχάρας]] Tο ερημικό κλίμα (ταξινόμηση Κέππεν: BW, όπου W σημαίνει Wüste, «έρημος» στα γερμανικά) περιλαμβάνει τα κλίματα της Γης που παρουσιάζουν διπλάσια επίπεδα εξατμισοδιαπνοής σε σχέση με το επίπεδο υετού. Τα ιδιαίτερα ξηρά ερημικά εδάφη καλύπτουν το 17,6% της ηπειρωτικής επιφάνειας του πλανήτη και δέχονται λιγότερο από 250 με 200 mm βροχοπτώσεων ετησίως ενώ παρουσιάζουν εδάφη δίχως μόνιμα υδάτινα σώματα που μπορούν να υποστηρίξουν ελάχιστα οποιαδήποτε μορφή ζωής.
Ταξινόμηση
Το κύριο κριτήριο για την ένταξη ενός κλίματος σε αυτή την κατηγορία είναι το επίπεδο υετού. Ο ετήσιος υετός πρέπει να είναι μικρότερος του ορίου αλλά μεγαλύτερος του μισού του ορίου που υπολογίζεται πολλαπλασιάζοντας με το 20 τη μέση ετήσια θερμοκρασία και:
Οι δύο κύριες κατηγορίες των ημίξηρων κλιμάτων βασίζονται στο δίπολο ψυχρό (BWk) / θερμό (BWh) και η διαφοροποίησή τους ορίζεται με βάση τρεις ισόθερμες γραμμές: είτε αυτή που ορίζει τα όρια των ξηρών περιοχών με μέση ετήσια θερμοκρασία μεγαλύτερη των 18 βαθμών (που θα αντιστοιχούσαν στο BWh, με τις υπόλοιπες να εντάσσονται στο BWk) είτε αυτή που υποδεικνύει τις περιοχές όπου η μέση θερμοκρασία του ψυχρότερου μήνα είναι είτε 0 είτε -3.
Κλίμα θερμό ερημικό
κέντρο|μικρογραφία|453x453εσ|Περιοχές της Γης με θερμό ερημικό κλίμα Τα θερμά ερημικά κλίματα (BWh: όπου Β αντιστοιχεί στη δεύτερη κατηγορία της ταξινόμησης του Κέππεν, W στη γερμανική λέξη Wüste «έρημος», και h στη λέξη heiß «θερμό») εντοπίζονται κατά κύριο λόγω κάτω από τη Ζώνη υποτροπικών νηνεμιών στα χαμηλότερα μέσα γεωγραφικά πλάτη, μεταξύ 20 και 33 νότια και βόρεια. Σε αυτές τις περιοχές, ο σταθερός καταβατικός άνεμος και η υψηλή ατμοσφαιρική πίεση προκαλούν θερμές ξηρές συνθήκες με έντονη ηλιοφάνεια. Τα θερμά ερημικά κλίματα είναι θερμά, ξηρά και με ηλιοφάνεια καθόλη τη διάρκεια του χρόνου. Καλύπτουν μεγάλες εκτάσεις της Βόρειας Αφρικής, Μέσης Ανατολής, της ΝΔ Ινδικής υποηπείρου, τα ενδότερα της Αυστραλίας και μικρότερες περιοχές στις ΝΔ ΗΠΑ και τη Χιλή. Είναι επομένως παρούσες σε όλες τις ηπείρους του πλανήτης εκτός από την Ευρώπη και την Ανταρκτική.
Κατά την περίοδο του καλοκαιριού οι μέσες θερμοκρασίες είναι μεταξύ 29 και 35 ενώ κατά το μεσημέρι κυμαίνονται μεταξύ 43°C και 46°C. Σε ορισμένες ερήμους καταγράφονται σταθερά υψηλές μέσες θερμοκρασίες, υψηλότερες των 30°C ακόμη και τον χειμώνα (Αφρική και Αραβία). Κατά τη διάρκεια της νύχτας οι θερμοκρασίες πέφτουν σε πολύ χαμηλά επίπεδα λόγω της έλλειψης συννέφων που επιτρέπει την μαζική απώλεια ακτινοβολίας.
Κλίμα ψυχρό ερημικό
κέντρο|μικρογραφία|453x453εσ|Περιοχές της Γης με ψυχρό ερημικό κλίμα Τα ψυχρά ερημικά κλίματα (BWh: όπου Β αντιστοιχεί στη δεύτερη κατηγορία της ταξινόμησης του Κέππεν, W στη γερμανική λέξη Wüste «έρημος», και k στη λέξη kalt «ψυχρό») χαρακτηρίζονται από θερμά ξηρά καλοκαίρια που παρουσιάζουν ωστόσο χαμηλότερες θερμοκρασίες από τα αντίστοιχα θερμά ερημικά κλίματα, ενώ οι χειμώνες τους είναι ψυχροί και ξηροί. Εντοπίζονται συνήθως σε υψηλότερες περιοχές σε σχέση με τις θερμές ερήμους και είναι ξηρότερες από αυτές. Το τυπικότερο παράδειγμα ψυχρής ερήμου είναι η έρημος Γκόμπι και η γειτονική της Τάκλα Μακάν στην Κεντρική Ασία.
Γεωγραφικά βρίσκονται στις εύκρατες ζώνες, στην ομβροσκιά υψηλών βουνών που περιορίζουν τις βροχοπτώσεις προερχόμενες από τους υγρούς δυτικούς ανέμους. Τέτοια περίπτωση είναι η έρημος της Παταγονίας, όπου η οροσειρά των Άνδεων αποτρέπει την εισροή των υγρών δυτικών ρευμάτων από τον Ειρηνικό ωκεανό. Αντίστοιχα, οι υψηλές οροσειρές των Ιμαλαΐων και του Ινδοκούς αποτρέπουν τους υγρούς μουσώνες να εισέλθουν στις περιοχές των κεντροασιατικών ερήμων.
Τόσο η Ανταρκτική όσο και η Αρκτική δέχονται ελάχιστες βροχοτπώσεις κατά τη διάρκεια του έτους λόγω του ιδιαίτερα ψυχρού και ξηρού αέρα αλλά κατατάσσονται ως περιοχές με πολικό κλίμα λόγω του γεγονότος ότι παρουσιάζουν μέση καλοκαιρινή θερμοκρασία κατώτερη των 10 βαθμών Κελσίου.
Βιβλιογραφία
Κατηγορία:Κλίμα
Γκετζέλ Κοέν
Ο Γκετζέλ Κοέν (Getzel M. Cohen), (1942–13 Φεβρουαρίου 2015), ήταν Αμερικανός αρχαιολόγος και καθηγητής στο Τμήμα Κλασικών Σπουδών του Πανεπιστημίου του Σινσινάτι, ιδρυτής και επικεφαλής του Προγράμματος «Tytus» (Tytus Visiting Scholars).
Βιογραφικό–εκπαίδευση
Ο Γκετζέλ Κοέν γεννήθηκε το 1942. Μετά την ολοκλήρωση των βασικών του σπουδών σπούδασε στο Πανεπιστήμιο της Πενσυλβανίας και συνέχισε παίρνοντας μάστερ από το Πανεπιστήμιο της Νέας Υόρκης. Ειδικεύτηκε στους ελληνιστικούς οικισμούς, οι οποίοι δημιουργήθηκαν μετά την κατάκτηση της Ανατολής από τον Μέγα Αλέξανδρο. Άλλωστε αυτό ήταν και το θέμα της διατριβής του στο Πανεπιστήμιο του Πρίνσετον το 1970, («Hellenistic settlements after the conquest of the East by Alexander the Great», με επιβλέποντα καθηγητή τον John Fine). Ο Γκιζέλ Κοέν απεβίωσε την Παρασκευή 13 Φεβρουαρίου του 2015, μετά από σοβαρή και οδυνηρή ασθένεια (λευχαιμία).
Καριέρα–προσφορά
Ο Γκετζέλ Κοέν εντάχθηκε στο Τμήμα Κλασικών Σπουδών του Πανεπιστημίου του Σινσινάτι το 1970. Το 1976 εξελέγη αναπληρωτής καθηγητής και το 1982 τακτικός καθηγητής. Δίδαξε αρχαία ελληνικά και ιδιαίτερα την ελληνική ιστορία σε περισσότερες από μια γενιά φοιτητών. Υπηρέτησε ως επικεφαλής του Τμήματος Κλασικών Σπουδών του Πανεπιστημίου του Σινσινάτι, από το 1981 έως το 1987. Εκείνη την εποχή ο ίδιος προέβη στη διάσωση των δημοσιεύσεων για τις ανασκαφές στην Κέα και προετοίμασε το έδαφος για την επιστροφή των αρχαιολόγων του Τμήματος στην Τροία, μετά την πάροδο περίπου πενήντα χρόνων.
Είχε επίσης συνεργαστεί με τους διαχειριστές του Ταμείου "Semple Fund", προκειμένου να δημιουργήσει «ταμείο ενίσχυσης», το οποίο θα επέτρεπε τη δημιουργία επιπλέον θέσεων στο Τμήμα Κλασικών Σπουδών του Πανεπιστημίου του Σινσινάτι. Οι ενέργειες αυτές απέδωσαν και ήδη σήμερα τρία μέλη ΔΕΠ (διδακτικού επιστημονικού προσωπικού) καλύπτονται από τέτοιες δωρεές. Το 2001 δημιούργησε το πρόγραμμα "Tytus Visiting Scholars", στο οποίο διαδραμάτισε σημαντικό ρόλο από την ίδρυσή του. Περίπου 175 επιστήμονες, από όλο τον κόσμο, απόφοιτοι του Προγράμματος Tytus έχουν ως σήμερα βιώσει τη φιλοξενία του προγράμματος στο Σινσινάτι.
Τον Δεκέμβριο του 1983 ο Γκετζέλ Κοέν φιλοξένησε την ετήσια συνάντηση του AIA/APA (Archaeological Institute of America) στο Σινσινάτι. Ήταν μέλος-διαχειριστής του Αρχαιολογικού Ινστιτούτου της Αμερικής, στη δεκαετία του 1990 και υπηρέτησε στην εξωτερική επιτροπή αναθεώρησης του Ινστιτούτου Προηγμένων Μελετών (Institute for Advanced Studies) για πολλά χρόνια. Ήταν επίσης ο ιδρυτής–διευθυντής του "Ινστιτούτου Μεσογειακών Σπουδών" (Institute of Mediterranean Studies), μέσω του οποίου εξέδωσε εκπαιδευτικά βίντεο και άντλησε χρηματοδοτικά κεφάλαια για διάφορα αρχαιολογικά έργα-προγράμματα.
Εργογραφία
Ο Γκετζέλ, εκτός από την εκτεταμένη αρθρογραφία του σε εξειδικευμένα περιοδικά και τη συμμετοχή του σε διάφορα επιστημονικά συνέδρια, την έκδοση επιστημονικών βιβλίων και συγγραμμάτων, πραγματοποίησε επίσης σημαντική εργασία σχετικά με τους ελληνιστικούς οικισμούς, την οποία δημοσίευσε σε τρεις τόμους, μεταξύ των ετών 1995 και 2013, η οποία ήταν σημαντικό επίτευγμα ζωής :
Εξωτερικοί σύνδεσμοι
Κατηγορία:Αμερικανοί πανεπιστημιακοί Κατηγορία:Αμερικανοί αρχαιολόγοι
Ασιατικός ελέφαντας
Παραπομπές
Κατηγορία:Ελεφαντίδες
Γραμβούσσα Αμοργού
Η Γραμβούσσα, είναι ακατοίκητη νησίδα που βρίσκεται στη νήσο Αμοργό, πίσω από τον κόλπο της Καλοταρίτισσας, δεύτερη μεγαλύτερη βραχονησίδα της Αμοργού μετά τη Νικούρια. Βρίσκεται βόρεια του ακρωτηρίου Πόλου κι έχει περίμετρο 3 μίλια.
Το ιδιόκτητο νησάκι παρόλο που είναι ακατοίκητο έχει πολλούς επισκέπτες που τα καλοκαίρια κολυμπούν στις παραλίες του. Η Γραμβούσσα θεωρείται γεωγραφικά συνέχεια της Αμοργού και έχει κατάλοιπα ανθρώπινης δραστηριότητας από την αρχαιότητα. Το νησάκι κατοικούνταν μέχρι και τη δεκαετία του 90, οι κάτοικοί του ασχολούνταν με την κτηνοτροφία και καλλιεργούσαν τη γη.
Παραπομπές
Κατηγορία:Βραχονησίδες της Αμοργού‎
Ιωάννης Μπότασης
Ο Ιωάννης Μπότασης (1839 - 1924) ήταν Έλληνας πολιτικός και διευθυντής της Ιστορικής και Εθνολογικής Εταιρείας της Ελλάδος.
Γεννήθηκε στις Σπέτσες και ήταν γιος του Νικολάου Μπόταση, πλοιοκτήτη, πολιτικού και γόνου της οικογένειας Μπόταση. Εγκαταστάθηκε στις ΗΠΑ, όπου και εργάστηκε στον εμπορικό οίκο Ράλλη (Rallis bros). Εν συνεχεία επέστρεψε στην Ελλάδα, όπου και εξελέγη βουλευτής Σπετσών στις εκλογές του 1874.
Υπήρξε διευθυντής της Ιστορικής και Εθνολογικής Εταιρείας της Ελλάδος και συνέβαλε σημαντικά στην ίδρυση του μουσείου αυτής. Διατηρούσε σημαντικές εκτάσεις μεταξύ των οποίων και το κτήμα "Χαρά". Στο κτήμα αυτό κατασκευάστηκε για λογαριασμό του ένα εκκλησάκι προς τιμήν της Παναγίας Μυρτιδιώτισσας και αποτελεί αντίγραφο ναού των Γαλλικών Αλπεων όπου παραθέριζαν οι Μποτασαίοι.
Απεβίωσε στην Αθήνα. Γιος του ήταν ο Πέτρος - Αναγνώστης Μπότασης.
Τριαντάφυλλο «Νταϊάνα, πριγκίπισσα της Ουαλίας»
Το Τριαντάφυλλο «Νταϊάνα, πριγκίπισσα της Ουαλίας» είναι ένα ροζ μείγμα τριαντάφυλλου κήπου, που παρουσιάστηκε για πρώτη φορά το 1998 στη Βρετανική Πρεσβεία στις Ηνωμένες Πολιτείες.
Ονομασία
Το "15% της λιανικής τιμής" για την αγορά καθενός από τα τριαντάφυλλα ήταν δωρεά προς το Ταμείο Μνήμης της Νταϊάνα, Πριγκίπισσας της Ουαλίας. Επίσης, δεν πωλήθηκε στο Ηνωμένο Βασίλειο για να αποτραπεί η δημιουργία ανταγωνισμού με το Τριαντάφυλλο «Πριγκίπισσα της Ουαλίας».
Περιγραφή
Έχει κλασική μορφή ανθοφορίας με φιλντισένια πέταλα και ήπιο, γλυκό άρωμα.
De Mysteriis Dom Sathanas
Εξωτερικοί σύνδεσμοι
Κατηγορία:Άλμπουμ του 1994 Κατηγορία:Δισκογραφία των Mayhem
Κενσί-Βουαζέν
Το Κενσί-Βουαζέν (γαλλικά: Quincy-Voisins) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Κενσεέν (γαλλικά: Quincéens).
Παραπομπές
Κατηγορία:Κοινότητες της Σεν-ε-Μαρν
Ερνέστος της Οπάβα
Βιογραφία
Ήταν ο τέταρτος γιος τού Πρέμυσλ Α΄ δούκα της Οπάβα και της Αικατερίνης των Πιαστ-Σιλεσίας, κόρης τού Μπόλκο Γ΄ δούκα του Μύνστερμπερκ.
Το 1433 διαδέχθηκε τον πατέρα του μαζί με τους αδελφούς του. Αν και ο Πρέμυσλ Α΄ καθόρισε με τη διαθήκη του να μη διαιρεθεί το δουκάτο, οι πέντε γιοί του το μοίρασαν το 1434/5 και ο Ερνέστος έλαβε το 1/3. Το 1451 ο τρίτος αδελφός Γουλιέλμος δούκας του Μύνστερμπερκ και τού 1/3 της Οπάβα, αντάλλαξε το Μύνστερμπερκ με το 1/3 της Οπάβα τού Ερνέστου. Έτσι ο Γουλιέλμος έγινε δούκας των 2/3 της Οπάβα και ο Ερνέστος δούκας τού Μύνστερμπερκ. Το 1452 απεβίωσε ο Γουλιέλμος και ο Ερνέστος ανέλαβε κηδεμόνας των πέντε τέκνων τού αποβιώσαντος. Τα οικονομικά των δύο δουκάτων ήταν άσχημα και μετά το 1454 ο Ερνέστος, με το δικαίωμα που είχε ως κηδεμόνας, πώλησε τα 2/3 της Οπάβα στον Μπόλκο Ε΄ των Πιαστ-Σιλεσίας δούκα τού Οπόλε· το 1456 πώλησε το Μύνστερμπερκ στον Γεώργιο των Ποντιέμπραντυ διοικητή επαρχίας.
Πηγές
Κατηγορία:Οίκος των Πρεμυσλιδών
Φιλόπαππος
Ο Γάιος Ιούλιος Αντίοχος Επιφανής Φιλόπαππος (Gaius Julius Antiochus Epiphanes Philopappus) από τη Δυναστεία των Οροντιδών ήταν ευεργέτης της πόλης των Αθηνών, ο οποίος γεννήθηκε γύρω στο 70 μ.Χ. και στον οποίο είναι αφιερωμένο το μνημείο του Φιλοπάππου στον ομώνυμο λόφο. Ήταν ο εγγονός του Αντιόχου Δ΄, τελευταίου βασιλέως της Κομμαγηνής στη σημερινή Συρία.
Δημόσια δράση και τιμές
μικρογραφία|Το μνημείο του Φιλοπάππου Ο Φιλόπαππος ως Αθηναίος πολίτης υπήρξε Αγωνοθέτης των Διονυσίων και δύο φορές Επώνυμος άρχοντας μεταξύ 75/76 και 87/88. Ως Ρωμαίος πολίτης υπήρξε μέλος του γένους των Ιουλίων και της Φαβίας φυλής. Εντάχθηκε στην τάξη των πραιτόρων, το 109 έγινε ύπατος και μεταξύ 110 με 115 συμμετείχε στο 12μελές σώμα των ιερέων του αυτοκράτορα Τραϊανού (λατινικά: Fratres Arvales) . Ο Πλούταρχος τον εκτιμούσε ιδιαίτερα και του αφιέρωσε την πραγματεία "Πώς αν τις διακρίνει τον κόλακα του φίλου" στο έργο του "Ηθικά".
Το μνημείο του Φιλοπάππου ανεγέρθη το 114 με 116 προς τιμή του στον, μέχρι τότε ονομαζόμενο, λόφο των Μουσών απέναντι από την Ακρόπολη με δαπάνες της πόλης των Αθηνών και υπό την επίβλεψη των δύο αδελφών του.
Πηγές
Κατηγορία:Δυναστεία των Οροντιδών
Ρεώ
Το Ρεώ (γαλλικά: Réau) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ρεαλταί (γαλλικά: Réaltais).
Παραπομπές
Κατηγορία:Κοινότητες της Σεν-ε-Μαρν
Ραμπιγιόν
Το Ραμπιγιόν (γαλλικά: Rampillon) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ραμπιγιοναί (γαλλικά: Rampillonnais).
Παραπομπές
Κατηγορία:Κοινότητες της Σεν-ε-Μαρν
Β΄ κατηγορία πετοσφαίρισης γυναικών Κύπρου 2013-14
Η Β΄ κατηγορία πετοσφαίρισης γυναικών Κύπρου 2013-14 ήταν η 8η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε ο Άρης Πολεμίου.
Ανάντ Καράζ
Ανάντ Καράζ («ευτυχές γεγονός» ή «χαρμόσυνο γεγονός») ονομάζεται η γαμήλια τελετή των Σιχ, η οποία εισήχθη από τον Γκουρού Αμάρ Ντας. Τους τέσσερις λααβάν (ύμνοι οι οποίοι απαγγέλλονται κατά τη διάρκεια της τελετής) συνέθεσε ο διάδοχός του, Γκουρού Ραμ Ντας. Νομιμοποιήθηκε στην Ινδία με την έγκριση του νόμου περί γάμου το 1909, αλλά τώρα διέπεται από τον Σιχ Ρεχτ Μαριάντα (Σιχ κώδικας δεοντολογίας και συμβάσεων), ο οποίος εκδόθηκε από την επιτροπή Shiromani Gurdwara Prabandhak (SGPC).
Σε μια πρόσφατη ετυμηγορία του Ακάλ Ταχτ, σημειώνεται πως η Ανάντ Καράζ μπορεί να λάβει χώρα μόνο μέσα σε έναν γκουντβάρα (ναός) κι ένας βαφτισμένος Σιχ μπορεί να τελέσει τη γαμήλια τελετή.
Το Πακιστάν δήλωσε πως θα ενέκρινε την Σιχ Ανάντ Πράξη Γάμου το 2007 και προετοιμάστηκε μια Πράξη Προσχέδιο, αλλά αυτό το προσχέδιο δεν εγκρίθηκε ποτέ. Το 2018, η Επαρχιακή Συνέλευση των Πακιστανών του Παντζάμπ ενέκρινε την Σιχ Ανάντ Καράζ Πράξη Γάμου του 2018.
Β΄ κατηγορία πετοσφαίρισης γυναικών Κύπρου 2013-14
Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Ανάντ Καράζ
Σημαντικά χαρακτηριστικά
Τα παρακάτω αποτελούν σημαντικά σημεία τα οποία πρέπει να τηρούνται από το Σιχ ζευγάρι και τις οικογένειές τους:
Β΄ κατηγορία πετοσφαίρισης γυναικών Κύπρου 2013-14
Αλλαγές σε σχέση με την περίοδο 2012-13
Στο πρωτάθλημα της περιόδου 2013-14 δεν συμμετείχε ο πρωταθλητής της Β΄ κατηγορίας 2012-13, Ναυτικός Όμιλος Αμμοχώστου ο οποίος αποσύρθηκε. Επίσης, δεν συμμετείχε ο δευτεραθλητής Παφιακός ο οποίος πήρε τη θέση του Ναυτικού Ομίλου Αμμοχώστου στην Α΄ κατηγορία 2013-14.
Ανάντ Καράζ
Σημαντικά χαρακτηριστικά
Η τελετή Ανάντ Καράζ αποτελεί ένα χαρούμενο και εορταστικό γεγονός όπου οι οικογένειες και οι φίλοι τόσο του γαμπρού όσο και της νύφης, εμπλέκονται έντονα. Οι περισσότερο Σιχ γάμοι λαμβάνουν χώρα το πρωί και ολοκληρώνονται μέχρι το μεσημέρι. Την τελετή ακολουθεί μία λάνγκαρ ή ένα επίσημο γεύμα, ενώ το γεγονός μπορεί να κρατήσει και ολόκληρη τη μέρα, κάποιες φορές μέχρι και την επόμενη.
Οι περισσότερες οικογένειες συνδυάζουν τη γαμήλια τελετή με αυτήν των αρραβώνων, η οποία ονομάζεται «κουρμάι» και λαμβάνει χώρα αμέσως πριν τους γαμήλιους όρκους ή λααβάν. Η τελετή των αρραβώνων μπορεί επίσης να λάβει χώρα ως ξεχωριστό γεγονός σε διαφορετική μέρα. Συνήθως διεξάγεται σε γκουντβάρα ή στο σπίτι του μέλλοντα γαμπρού. Περιλαμβάνει αρντάς (προσευχές), κίρταν (λατρευτικούς ύμνους από το Γκουρού Γκραντ Σαχίμπ), σαγκούν (ανταλλαγή δώρων) και λάνγκαρ. Στην τελετή «σαγκάν», ο γαμπρός παρουσιάζεται με κάρα, κιρπάν, Ινδικά γλυκά, φρέσκα φρούτα, ξηρά φρούτα και καρπούς. Ως αντάλλαγμα, η οικογένεια της μέλλουσας νύφης παρουσιάζεται με παραδοσιακά ενδύματα και γλυκά.
Β΄ κατηγορία πετοσφαίρισης γυναικών Κύπρου 2013-14
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Ανάντ Καράζ
Λεπτομερής ανάλυση
«Ανάντ Καράζ» είναι το όνομα που δόθηκε στην Σιχ γαμήλια τελετή. Για τους Σιχ, ο γάμος είναι ο κανόνας και το ιδανικό· μέσω αυτού, σύμφωνα με τα πιστεύω τους, έρχονται οι καλύτερες ευκαιρίες για τις υπηρεσίες στον σκοπό του Θεού και το καλό της ανθρωπότητας, καθώς επίσης προσφέρει το καλύτερο μέσο για την εκπλήρωση της ατομικότητας και επίτευξη της ευδαιμονίας. Ο Σιχισμός δεν αποκηρύσσει τους όρκους της αγαμίας ή της παραίτησης, αλλά τους αποθαρρύνει και υποστηρίζει πως η οικογενειακή ζωή είναι ο καλύτερος τρόπος ζωής.
Β΄ κατηγορία πετοσφαίρισης γυναικών Κύπρου 2013-14
Βαθμολογία
Πηγή : Βαθμολογία 2013-14
Ανάντ Καράζ
Λεπτομερής ανάλυση
Είναι επίσης αποδεκτό οι Σιχ να παντρεύονται κάποια που οι ίδιοι επιλέγουν. Ωστόσο, ως ένδειξη σεβασμού προς τους γονείς τους, αναζητείται και η δική τους έγκριση. Παραδοσιακά, οι γονείς του άντρα είναι αυτοί που ζητάνε από τους γονείς της γυναίκας το χέρι της κόρης τους σε γάμο.
Encore (άλμπουμ του Eminem)
To Encore είναι το πέμπτο studio album του Αμερικανού ράπερ Eminem.
Ανάντ Καράζ
Ιστορία της Ανάντ Καράζ
Η ιστορία της γαμήλιας τελετής Ανάντ ξεκινάει από την εποχή του Γκουρού Αμάρ Ντας (1479–1574), ο οποίος συνέθεσε τον μακρύ 40 στροφών ύμνο «Ανάντ» σε μέτρο Ραμκάλι, κατάλληλο για να τραγουδηθεί ή απαγγελθεί σε όλες τις σημαντικές θρησκευτικές περιστάσεις. Ο διάδοχός του, ο Γκουρού Ραμ Ντας, συνέθεσε τον ύμνο 4 στροφών, «λααβάν», ο οποίος απαγγέλλεται και τραγουδιέται κατά τη διάρκεια της τελετής για την επισημοποίηση του γάμου. Ωστόσο, κατά την εποχή του Μαχαραγιά Ραντζίτ Σινγκ και των διαδόχων του, η τελετή επήλθε σε μερική αχρηστία.
Β΄ κατηγορία πετοσφαίρισης γυναικών Κύπρου 2013-14
Α΄ και Β΄ γύρος
Ο πίνακας που ακολουθεί παρουσιάζει τα αποτελέσματα της Α΄ φάσης (Α΄ και Β΄ γύρος: 1η-10η αγωνιστική).
Ανάντ Καράζ
Ιστορία της Ανάντ Καράζ
Το κίνημα μεταρύθμισης του Ναμντάρι στα μέσα του 19ου αιώνα έκανε την πρακτική της τελετής Ανάντ ζωτικής σημασίας στο πρόγραμμά του, όπως έκανε αργότερα και ο πιο ευρείας επιρροής, Σινγκ Σαμπά. Αλλά, υπήρχαν εναντιώσεις από τους Άρια Σαμάτζις και τις ιερατικές τάξεις· οι πρώτοι εξαιτίας της θέσης τους πως η Σιχ πίστη ήταν μία σέκτα μέσα στη μεγαλύτερη ομπρέλα του Ινδουισμού και ως εκ τούτου, ανήκε στην Ινδουιστική Πράξη Γάμου. Η μορφή της Σιχ γαμήλιας τελετής έλαβε τελικά νομική κύρωση μέσω της Ανάντ Πράξης Γάμου που υιοθετήθηκε το 1909.
Encore (άλμπουμ του Eminem)
Παραπομπές
Κατηγορία:Άλμπουμ του 2004 Κατηγορία:Δισκογραφία του Eminem Κατηγορία:Άλμπουμ με παραγωγή από τον Eminem Κατηγορία:Άλμπουμ με παραγωγή από τον Dr. Dre Κατηγορία:Άλμπουμ με παραγωγή από τον Mark Batson Κατηγορία:Άλμπουμ με παραγωγή από τον Mike Elizondo Κατηγορία:Άλμπουμ από την Aftermath Entertainment Κατηγορία:Άλμπουμ από την Interscope Records Κατηγορία:Άλμπουμ από την Shady Records Κατηγορία:Άλμπουμ από την Interscope-Geffen-A&M
Ανάντ Καράζ
Ιστορία της Ανάντ Καράζ
Τον πυρήνα της Ανάντ Καράζ αποτελούν οι 'λααβάν', όπου τραγουδιούνται τα σαμπάντς ενώ η νύφη και ο γαμπρός κάνουν δεξιόστροφες περιφορές με τα ιερά κείμενα του Σιχισμού, το Γκουρού Γκραντ Σαχίμπ. Η τελετή χρησιμεύει στο να παρέχει τις θεμελιώδεις αρχές για έναν επιτυχημένο γάμο, ενώ επίσης τοποθετεί τον γάμο μέσα στο πλαίσιο της ενότητας με τον Θεό. Ο Γκουρού Ραμ Ντας ήταν αυτός που συνέθεσε τις τέσσερις στροφές λααβάν, οι οποίες απαγγέλλονται ως ο πυρήνας της Ανάντ Καράζ.
Β΄ κατηγορία πετοσφαίρισης γυναικών Κύπρου 2013-14
Γ΄ γύρος
Ο πίνακας που ακολουθεί παρουσιάζει τα αποτελέσματα του Γ΄ γύρου (11η-15η αγωνιστική).
Ανάντ Καράζ
Ιστορία της Ανάντ Καράζ
Το 1579, ο πέμπτος Γκουρού, Γκουρού Αρντζάν, και η Μάτα Γκάνγκα αποτέλεσαν το πρώτο ζευγάρι που παντρεύτηκε μέσω της τελετής Ανάντ Καράζ. Σήμερα, η τελετή υιοθετήθηκε παγκοσμίως από τους Σιχ.
Β΄ κατηγορία πετοσφαίρισης γυναικών Κύπρου 2013-14
Γ΄ γύρος
Πηγή : Αποτελέσματα 2013-14
Ανάντ Καράζ
Τροπολογία Ανάντ Πράξης Γάμου, 2012 (Ινδία)
Η τροπολογία της Ανάντ Πράξης Γάμου, 2012, έλαβε την σύμφωνη γνώμη του Προέδρου της Ινδίας στις 7 Ιουνίου 2012. Με την τροποποίηση της Ανάντ Πράξης Γάμου του 1909, άνοιξε ο δρόμος για την επικύρωση των παραδοσιακών Σιχ γάμων, προβλέποντας και στην υποχρεωτική εγγραφή όλων των γάμων που έγιναν με την αντίστοιχη τελετή. Σύμφωνα με το νομοσχέδιο της τροπολογίας, τα ζευγάρια των οποίων οι γάμοι έχουν καταχωρηθεί βάσει αυτής της πράξης δε θα υποχρεωθούν να καταχωρήσουν τον γάμο τους σύμφωνα με τον νόμο περί καταγραφής γεννήσεων, γάμων και θανάτων του 1969 ή οποιοδήποτε άλλο νόμο που βρίσκεται σε ισχύ.
Β΄ κατηγορία πετοσφαίρισης γυναικών Κύπρου 2013-14
Μπαράζ
Η δεύτερη ομάδα, Αναγέννηση Δερύνειας, έδωσε αγώνα μπαράζ με την προτελευταία ομάδα του πρωταθλήματος Α΄ κατηγορίας 2013-14, Παφιακός, με τη νικήτρια να συμμετέχει στην Α΄ κατηγορία 2014-15 και την ηττημένη στη Β΄ κατηγορία 2014-15. Ο Παφιακός κέρδισε με 3-0 σετ και παρέμεινε στην Α΄ κατηγορία.
Ανάντ Καράζ
Παντζάμπ Σιχ Ανάντ Καράζ Πράξη Γάμου 2018 (Πακιστάν)
Το 2018, η Επαρχιακή Συνέλευση των Πακιστανών του Παντζάμπ ενέκρινε την Σιχ Ανάντ Καράζ Πράξη Γάμου του 2018.
Β΄ κατηγορία πετοσφαίρισης γυναικών Κύπρου 2013-14
Πηγές
Κατηγορία:Β΄ κατηγορία πετοσφαίρισης γυναικών Κύπρου Κατηγορία:Πετοσφαίριση το 2013 Κατηγορία:Πετοσφαίριση το 2014
Ανάντ Καράζ
Έγγαμη ζωή
Ο κώδικας δεοντολογίας του Σιχισμού περιγράφει το γάμο ως μονογαμική σχέση και οι δύο σύζυγοι είναι ίσοι. Σε περίπτωση θανάτου του ενός συζύγου, ο χήρος ή η χήρα έχει το δικαίωμα να ξαναπαντρευτεί.
Εξωτερικοί σύνδεσμοι
Κατηγορία:Πρακτικές Σιχισμού Κατηγορία:Πολιτισμός της Ινδίας Κατηγορία:Γάμος
Ρεμπαί
Το Ρεμπαί (γαλλικά: Rebais) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ρεμπασιέν (γαλλικά: Resbaciens).
Παραπομπές
Κατηγορία:Κοινότητες της Σεν-ε-Μαρν
Μοχάμεντ Ραμαντάν
Mohamed Ramadan Mahmoud Hijazi ( محمد رمضان محمود حجازي  ; γεννήθηκε στις 23 Μαΐου 1988  ), περισσότερο γνωστός ως Mohamed Ramadan, είναι Αιγύπτιος ηθοποιός, τραγουδιστής, ράπερ, χορευτής και παραγωγός. Με μια ακμάζουσα καριέρα υποκριτικής σε ταινίες και τηλεοπτικές σειρές, πρόσφατα έγινε διάσημος και πολύ εξέχων Αιγύπτιος πανάραβας τραγουδιστής
Ηθοποιια
Ο Μοχάμεντ Ραμαντάν άρχισε να παίζει όταν ήταν στο σχολείο. Έχει λάβει το βραβείο για το μεγαλύτερο ταλέντο σε εθνικό επίπεδο τρεις φορές διαδοχικά – ένα επίτευγμα άνευ προηγουμένου. Ξεκίνησε την καριέρα του με μικρούς ρόλους σε τηλεοπτικές σειρές όπως η Cindrella, μέχρι που είχε το μεγάλο του διάλειμμα στο Ehky Ya Sharazad (Πες μου, Shahrazad) του Yousry Nasrallah. Στη συνέχεια συνέχισε να πρωταγωνιστεί σε ταινίες παραγωγής των Αιγύπτιων παραγωγών Μοχάμεντ και Αχμέντ Ελ Σόμπκι, γεγονός που τον έκανε έναν από τους πολυτιμότερους ηθοποιούς στη Μέση Ανατολή. Ο Μοχάμεντ Ραμαντάν είναι ίσως ο μόνος Αιγύπτιος ηθοποιός που έχει επαινεθεί από τον ερμηνευτή Ομάρ Σαρίφ, ο οποίος δήλωσε ότι είχε επιλέξει τον Μοχάμεντ για να διαιωνίσει την υποκριτική του κληρονομιά
ΜΟΥΣΙΚΗ
Τα τραγούδια του έχουν τεράστια απήχηση σε όλο τον αραβικό κόσμο και είναι στιγμιαίες επιτυχίες. Συνεργάστηκε περίφημα με τον Γάλλο τραγουδιστή και ράπερ Gims στο τραγούδι «Ya Habibi». Είναι επίσης γνωστός για την κυκλοφορία πανάκριβων μουσικών βίντεο για τα τραγούδια του και για τις συνεργασίες του. Είναι επίσης πολύ δημοφιλής σε προωθητικές ενέργειες και follow "tik tok"
Άλλα εγχειρήματα
Ο Μοχάμεντ Ραμαντάν ήταν επίσης πολύ επιτυχημένος σε εμπορικές χορηγίες και διαφημιστικές προωθήσεις στην Αίγυπτο και τον Αραβικό Κόσμο, συμπεριλαμβανομένης της εταιρείας τηλεπικοινωνιών Etisalat Misr και 4G με σχετικές μουσικές εκδόσεις όπως το "ElTop". Οι προσφορές γίνονται με το σύνθημα «Aqwa Cart fi Masr» (που σημαίνει «το πιο δυνατό χαρτί στην Αίγυπτο»)
Αμφισβήτηση
Τον Οκτώβριο του 2019, ο Ραμαντάν δημοσίευσε ένα βίντεο του εαυτού του σε θέση συγκυβερνήτη κατά τη διάρκεια ιδιωτικής πτήσης που εκτελούσε η Smart Aviation Company στη Σαουδική Αραβία, η οποία οδήγησε σε ισόβια απαγόρευση του πιλότου, Ashraf Abu Al-Yusr, λόγω παραβιάσεων. ενάντια στον αιγυπτιακό νόμο πολιτικής αεροπορίας
Στις 21 Νοεμβρίου 2020, το Υπουργείο Εξωτερικών του Ισραήλ μοιράστηκε μια φωτογραφία του Ραμαζάνι με την Αραβοϊσραηλινή ποδοσφαιρίστρια Ντία Σάμπα και τον Ισραηλινό τραγουδιστή Ομέρ Άνταμ σε ένα πάρτι στον τελευταίο όροφο στο Ντουμπάι. που πυροδότησε καταδίκη από τους Άραβες στα μέσα κοινωνικής δικτύωσης κατηγορώντας τον Ραμαζάνι ότι είναι σιωνιστής. Το περιστατικό σημειώθηκε μήνες αφότου το Ισραήλ υπέγραψε συμφωνίες ομαλοποίησης με τα Ηνωμένα Αραβικά Εμιράτα και το Μπαχρέιν. Οι σχέσεις Αιγύπτου-Ισραήλ παρέμειναν ψυχρές από την υπογραφή της συνθήκης ειρήνης το 1979. Η Ένωση Καλλιτεχνικών Συνδικάτων ανέστειλε την ένταξη του για τον ίδιο λόγο. Μια σαπουνόπερα με το Ραμαζάνι φέρεται να ακυρώθηκε επίσης. Μέχρι τα μέσα Δεκεμβρίου του ίδιου έτους, είχε εξαιρεθεί από οποιαδήποτε αναστολή ή κυρώσεις σχετικά με το θέμα
Τον Ιούνιο του 2021, η Αιγυπτιακή Εισαγγελία πάγωσε όλους τους τραπεζικούς λογαριασμούς του Ραμαζάνι, καθώς έπρεπε να πληρώσει 6 εκατομμύρια £ ως αποζημίωση στην οικογένεια του πιλότου Abu Al-Yusr, ο οποίος είχε πεθάνει νωρίτερα εκείνο το έτος
Προσωπική ζωή
Ο Ραμαζάν έχει παντρευτεί δύο φορές, στις οποίες απέκτησε την κόρη του Χανίν από τον πρώτο του γάμο. Στη συνέχεια παντρεύτηκε τη Nesreen El Sayed Abd El Fattah, με την οποία έχει δύο παιδιά: τον Ali και τον Kenz
Singles
(Εκλεκτικός. Αραβικός τίτλος σε παρένθεση)
Παραπομπές
Κατηγορία:Αιγύπτιοι άνδρες ηθοποιοί κινηματογράφου Κατηγορία:Λήμματα που περιέχουν κείμενο στα αραβικά
Βίκτορ Σανικίτζε
Ο Βίκτορ Σανικίτζε, γεννημένος στις 1 Απριλίου 1986, είναι Γεωργιανός πρώην διεθνής καλαθοσφαιριστής. Αγωνιζόταν εξίσου καλά και στη θέση Σμολ φόργουορντ και Πάουερ φόργουορντ. Το ψευδώνυμο του είναι "Air Georgia". Τελευταία του ομάδα ως αθλητής ήταν ο Άρης, στην οποία από το 2019 είναι τεχνικός διευθυντής.
Καριέρα
Ο Σανικίτζε ξεκίνησε να αγωνίζεται από τα τμήματα υποδομής της Ακαδημίας Τιφλίδας και το 2001 ξεκίνησε τις σπουδές του στο Globe Tech Junior College της Νέας Υόρκης. Μετά από ένα χρόνο, επέστρεψε στην πατρίδα του για να ενταχθεί και πάλι στην Ακαδημία Τιφλίδας.
Το καλοκαίρι του 2003, συμφώνησε με την γαλλική Ντιζόν, στην οποία παρέμεινε για τρεις σεζόν, φθάνοντας στον τελικό του EuroCup Challenge του 2004, όπου ηττήθηκε από την Μίτελντόιτσερ με 84-68. Το καλοκαίρι του 2004, επιλέχθηκε στην 42η θεση του ντραφτ του ΝΒΑ από τους Ατλάντα Χοκς, αλλά δόθηκε στους Σαν Αντόνιο Σπερς την ίδια ημέρα, για τα δικαιώματα μιας επιλογής στον δεύτερο γύρο των ντραφτ του 2005. Οι Σπερς διατηρούν τα δικαιώματα του παίκτη, αλλά δεν του έχουν δώσει κάποιο συμβόλαιο, με αποτέλεσμα να αγωνίζεται στην Ευρώπη. Το καλοκαίρι του 2007, φόρεσε την φανέλα των Σπερς σε Summer League, πετυχαίνοντας 15 πόντους στην ήττα της ομάδας από τους Φιλαδέλφεια 76ερς με 91-75.
Το 2006-07, υπέγραψε στην ισπανική Εστουδιάντες, παίζοντας σε δώδεκα αγώνες, αλλά έχασε την επόμενη χρονιά λόγω τραυματισμού. Μετά από ένα σύντομο πέρασμα από την Ντιναμό Τιφλίδας, πέρασε την σεζόν 2008-09 στην Εσθονία και την Τάρτου Ουλικόολ.
Το καλοκαίρι του 2009, συμφώνησε με την Βίρτους Μπολόνια, στην οποία παρέμεινε για τρία χρόνια, με μέσους όρους 6,7, 7,6 και 11,6 πόντων αντίστοιχα. Μεταγράφηκε στην Μοντεπάσκι Σιένα το 2012-13, με την οποία κατέκτησε το νταμπλ στην Ιταλία, πριν συνεχίσει στην ισπανική Σαραγόσα.
Το 2014-15, αγωνίστηκε στην ρωσική Ούνικς Καζάν, ενώ την επόμενη χρονιά φόρεσε την φανέλα της τουρκικής Άνκαρα. Στις 6 Σεπτεμβρίου 2016, ανακοινώθηκε ότι υπέγραψε στην ομάδα του Άρη για ένα χρόνο.
Το 2016, έβαλε τέλος στην καριέρα του μετά από ένα πολύ σοβαρό τραυματισμό στο γόνατό του.
Εθνική ομάδα
Έχει αγωνιστεί στα Ευρωμπάσκετ του 2011, του 2013 και του 2015 με την εθνική ομάδα της Γεωργίας.
Πηγές
Κατηγορία:Γεωργιανοί καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Ντιζόν Μπασκέτ‎ Κατηγορία:Καλαθοσφαιριστές Εστουδιάντες Κατηγορία:Καλαθοσφαιριστές γεωργιανών συλλόγων‎ Κατηγορία:Καλαθοσφαιριστές Βίρτους Μπολόνια‎ Κατηγορία:Καλαθοσφαιριστές Μενς Σάνα Μπάσκετ‎‎ Κατηγορία:Καλαθοσφαιριστές ΚΝΜ Σαραγόσα‎ Κατηγορία:Καλαθοσφαιριστές Ούνικς Καζάν‎‎ Κατηγορία:Καλαθοσφαιριστές τουρκικών συλλόγων‎‎
Πανεπιστήμιο της Ορλεάνης
Το Πανεπιστήμιο της Ορλεάνης(γαλλικά Université d'Orléans) είναι παλαιότατο δημόσιο πανεπιστήμιο στην πόλη Ορλεάνη της Γαλλίας. Από τον Ιούλιο του 2015 είναι μέλος της Περιφερειακής Ομάδας Πανεπιστημίων «Λεονάρντο ντα Βίντσι».